सरकारी गवाह बना, फिर मुकरा, कोर्ट ने सुनाई उम्रकैद की सजा
बांदीकुई(दौसा) | करीब21 साल पुराने समलेटी बम कांड मामले में मंगलवार को बांदीकुई एडीजे मुजफ्फर चौधरी ने सरकारी गवाह बनने के बाद बयान से मुकरने वाले पप्पू उर्फ सलीम को इस मामले में आपराधिक षड्यंत्र रचने का दोषी मानते हुए उम्र कैद की सजा सुनाई। इस मामले में एक अन्य आरोपी डॉ.अब्दुल हमीद को 29 सितंबर 2014 को कोर्ट फांसी की सजा से दंडित कर चुकी है। मामला 22 मई 1996 का है। बीकानेर आगार की रोडवेज बस आगरा से बीकानेर के लिए रवाना हुई थी। महवा में दो सवारी इस बस से उतरी तथा टिकट कंडेक्टर को देकर किसी का भला करने को कहा। इसके बाद बस समलेटी पहुंचने तो उसमें विस्फोट हो गया।
शेष| पेज 4
घटनामें 14 लोगों की मौत हुई तथा 37 लोग घायल हुए थे। पुलिस ने 10 आरोपियों के खिलाफ बांदीकुई एडीजे कोर्ट में चालान पेश किया था। मथुरा के फरहा का रहने वाला पप्पू उर्फ सलीम सरकारी गवाह बना, लेकिन 25 जुलाई 2014 को अपने पहले दिए गए बयान से मुकर गया। इसे लेकर आरोपी के खिलाफ पुलिस ने अलग से अदालत में आरोप पत्र दाखिल किया था।
hin_Deva hin_Deva hne_Deva hin_Deva